Amit most látni fognak, az mind igaz.
Kivéve, hogy a rókák nem szoktak lopkodni.
Ez bántó sztereotípia.
Az Amerikai Rókatanács közleményét látták
Köszönjük.
Gracias.
Dóra, Dóra, Dóra, a felfedező
A szuper menő kincskereső
Beszélő hátizsák vagyok!
Én meg egy térkép, aminek szája van.
Pakolj be, és nyomás! Ugorj be, és indulás!
Mutasd te az utat
Swiper, ne lopkodj!
Ó, a fenébe!
Dóra, a felfedező!
DÓRA ÉS AZ ELVESZETT ARANYVÁROS
Dóra! Diego! Vacsora!
De, mami, most indulunk felfedezőútra.
Nem. Most pedig gyertek!
Diego holnap amúgy is korán kel.
A városba költözik.
Az anyukájának új állása van.
Ja, igen. Emlékszem.
Dóra, mit beszéltünk Csizi öltöztetéséről?
Csizi vadmajom, drágám. Nem való rá ruha.
- De fincsi! - Hű, ez nagyon jó!
Ízletes!
Ki tudjátok mondani, hogy "ízletes"?
Mondjátok szépen: "ízletes"!
Majd kinövi.
Ízletes!
Ne kezdd! Engedd el!
Bácsikám, mi az a Parapata?
A Parapata az inkák csodás legendája.
Egy ősi város...
amely mostanra eltűnt az időben.
A felfedezők évszázadokon át hiába keresték.
Amióta a dzsungelbe költöztünk,
Parapatát keressük.
Van ott arany?
Azt beszélik, hogy több ott az arany, mint az egész világon összesen.
Ha megtaláljuk az aranyat, megtarthatjuk?
Nem. Senki nem tarthatja meg.
Mi régészeti céllal akarjuk feltárni Parapatát.
Nem kincsvadászok vagyunk, hanem felfedezők.
Egy felfedező számára az új helyek felfedezése...
jelenti a kincset.
- Mi? - Nem értem.
Cole, szívem, hatévesek.
Kincsvadászat rossz, felfedezés jó.
- Ja jó. - Én is ezt mondtam.
Nem egészen.
Lefogadom, hogy Parapatában hiúzok aranyszobrai vannak.
Meg majmoké. Olyanoké, mint Csizi.
A majmok a legklasszabbak.
Dehogy! A jaguárok sokkal menőbbek!
A majmok tudnak himbálózni, mászni, és beszélnek hozzánk.
Dehogyis! Csizi nem beszél hozzád.
De beszél.
Jobban tudom. Nagyobb vagyok nálad!
Biztos csak azért kiabálsz, mert sajnálod, hogy elmész.
Persze, hogy azért kiabálok.
Hiányozni fogsz, Diego.
Te is nekem, kuzin.
És Csizi is.
Tedd el! Örökre barátok maradunk.
Viszlát egy új kalandon, kuzin.
Az új kalandon, kuzin.
- Gyere, Diego. - Gyerünk.
Szia, Dóra!
Diego!
10 ÉVVEL KÉSŐBB...
Sziasztok, Dóra vagyok!
Épp egy csapat dühös törpeelefánt üldöz.
Ki tudjátok mondani, hogy "dühös törpeelefánt"?
Majd legközelebb, dühös elefántok!
Bocsánat, fekete kajmán,
az Amazonas vidékének legnagyobb ragadozója!
Jaj, kicsikék!
Sziasztok!
És ez itt Csizi!
Szia, Csizi!
"Szia, Dóra! Ma milyen kalandra indulunk?"
Ma folytatjuk Parapata évtizedek óta tartó keresését.
Nézd!
Rettenetes nyílméregbéka.
A bőre halálosan mérgező, és megbéníthatja az egész testet.
Ki tudjátok mondani, hogy "súlyos neurotoxicitás"?
Szia, gyilkos béka! Szép napot!
Kőomlás!
Ez a barlang eddig nem volt itt.
Bocsi, farkatlan vérszopó denevércsalád!
Ősi inka jelek.
Parapata.
Gyerünk, Csizi!
Ha hiszel önmagadban, bármi lehetséges.
Jól vagyok, Csizi!
Idehívnád a mamit és a papát?
AZ INKÁK TÖRTÉNETE
Most megnézhetem a szobrot?
- Felvágtad a fát? - Igen.
Édesem, halálra rémítettél minket. Ha Csizi nem talál ránk...
Bocs, de szinte biztos, hogy Pachacuti uralkodása idejéből van.
A jelek olyanok, mint egy...
- Térkép. - Mi?
Térkép!
Ez az.
A hiányzó darab.
Megtaláltuk Parapatát!
Várjunk! Miért nem vagytok... lelkesebbek?
- Már megtaláltátok, ugye? - Mi?
- Tudjátok, hol van Parapata. - Nem.
Pirossal megjelöltétek.
- Tényleg? - A pirosat sose használjuk.
Tudjátok, hol van!
- Elsiettük a pirosat. - Elszúrtuk.
Oké, tényleg megtaláltuk.
Az inkák Peru olyan részére jutottak el, amire senki nem gondolt.
És anyád és én ott fogjuk megtalálni Parapatát.
És én.
Bocs, drágám, de ahogy ma is bizonyítottad, nem állsz készen.
- De készen állok, mami... - Sajnálom, de döntöttünk.
- Mami... - Nem.
Édesem...
ismered a dzsungelt.
Benned él.
- De egyedül vagy odakint. - És az miért baj?
Mert nem leszünk ott mindig, hogy kihúzzunk.
Menj a városba! Szerezz barátokat!
Igyekezz, Dóra! Indul a géped.
De én nem akarok a városba menni.
- Nem ismerek ott senkit. - Ott a családod.
Diegóval olyan jóban voltál. Biztos te is hiányoztál neki.
A lényeg az, hogy szerintem jót tenne...
ha korodbeli gyerekekkel lennél a nagyvilágban.
- Az talán segít. - Miben?
Édesem, egy boa van a nyakadban.
Tudom.
- Boa... mint egy boa. - Vicces.
Tedd le a boát!
Még valamit meg kell beszélnünk.
- Majd én. - Oké.
Ülj le, kislányom!
- Mi az? - Gyere csak!
- Beszélni fogunk. - A nagyváros veszélyeiről.
Tudod, majd elhívnak bulikba.
És vannak ilyen rave nevű partik.
A bulizók neve partiarc.
Igen, és imádják a világító rudakat,
a cukorka-nyakláncokat és a babzsákot.
A zene meg ilyen:
Nyomd tovább!
Adj neki!
Igen. Nagyon-nagyon agresszív.
Az.
Oké.
Szóval vigyázz magadra! Ezt akarjuk mondani.
- Ez is elég lett volna. - Egyszerűbb lett volna.
Szívem, itt a műholdas teló. Bármikor hívhatsz.
A térképen bejelölheted a koordinátáinkat.
Az nem ugyanolyan.
Felfedező vagyok, ahogy ti is.
Édesem, a világ arra vár, hogy felfedezd.
Menj, és nézd meg!
Szerezz barátokat!
Az az igazi felfedezés.
De...
nem tudom, hogy kell.
De tudod.
Csak légy önmagad, Dóra! Jó?
Menjünk, még lekésed a gépet.
Szeretlek.
Dóra...
a városba nem vihetsz majmot.
Rájött, haver.
Hű!
Helló! Dóra vagyok.
Dóra vagyok. Helló!
Nagyon örvendek. Helló!
- Látod? - Nem.
Mi lesz, ha nem ismerjük fel?
Elnézést! Bocsánat!
- Elnézést! - Hé, vigyázz!
- Ettől nem kell tartani. - Elnézést! Bocs!
Dóra! Köszöntelek a városban!
Sabrina néni!
- És Nico bácsi! - Dóra!
Sziasztok! Úgy hiányoztatok!
- És Diego! - Helló!
Nahát!
Tyű, olyan sovány vagy és magas! Mint egy pálmafa.
Nem is hasonlítasz önmagadra.
- Köszönöm? - Szuperül fogjuk érezni magunkat!
Sokkal virgoncabb vagy, mint emlékeztem.
Menjünk!
Nagyi!
Hiányoztál!
Nézzenek oda! Hogy megnőttél!
És még mindig van frufrud.
Hű!
Olyan rózsaszín!
És minden passzol.
Igen, a szüleim úgy gondolták, tetszeni fog.
Ja, hoztam neked valamit.
Mi az?
A csoki, amit elfeleztünk, mielőtt elutaztál volna a dzsungelből. Emlékszel?
A tiéd hol van?
Hát, én... biztos megettem.
Úgy tíz éve.
Bocs, én...
Azt hittem, újra egybepréseljük őket.
Nem gáz.
De jó lesz!
Oké. Hát...
most aludj egy kicsit!
Jó éjt, kuzin!
Neked is, kuzin!
Oké.
Lépjen el a járműtől! Lássam a kezét!
Hátizsák, hátizsák
Tele van holmival És mindenféle aprósággal
Mit énekelsz?
Folyton énekelek. Így nem felejtek el semmit.
Hű!
Micsoda?
Így megyünk suliba?
Egy pillanat! Megengeded?
Ezt vegyük le!
Egy kicsit így.
Hogy beilleszkedjek a bennszülöttek közé?
Hogy jól sikerüljön az első napod.
Ne vedd magadra, ha nem beszélek veled.
A gimit túl kell élni. Egy rossz rémálom.
Csak légy önmagad!
Új vagyok. Téged hogy hívnak?
Hű!
Oké, ifjú hölgy. Táskát az asztalra!
Helló, Dóra vagyok. Ez pedig a Hátizsák.
Aha.
- Ez meg mi? - Jelzőrakéta. Veszély esetére.
Működik!
És ezek mik?
Jódtabletták a víz fertőtlenítésére.
Hordozható generátor.
Adóvevő készülék.
Ötnapi élelem vészhelyzetre.
Egybefüggő sátorrendszer dupla falú függőággyal.
Ha a hegyen alszom.
Egyiket se viheted be. Tanítás után visszakapod.
Mi van már?
De a jojómat bevihetem?
Ugye tudja, hogy a jojó a leghalálosabb fegyverem?
Valóban?
Bocs, de elkésünk. Gyere, Dóra!
Menjünk már!
Vegyetek sütit, adakozzatok!
Mentsük meg az esőerdőt! Adakozzatok, vegyetek sütit!
- Mi történt az esőerdővel? - Pusztul.
Jaj, ne! Melyik?
A Daintree? A Yasuni? Az El Yunque? A Hoh? A Tongass? A Kakum?
Az összes?
Az Amazonas vidékére ma a gazdálkodás jelenti az egyik legnagyobb veszélyt.
De természetvédelemmel és növényi alapú étrenddel
segíthetjük az esőerdők fellendülését.
Ki vagy te?
Miért okoskodsz? És mit keresel az iskolámban?
Dóra vagyok. Otthon tanultam egyetemi tanároktól.
A szüleim tévesen felelőtlennek és szocializálatlannak ítéltek.
Kapsz egy sütit ajándékba.
Köszönöm.
- Szép napot! - Neked is! Szia!
- Kedvesnek tűnik. - Nem az.
Az Sammy Moore.
Kitűnő tanuló, élsportoló és osztályelnök.
A többiek biztos csodálják.
Mi? Őt?
Tutira nem.
Mindenki utálja. Szó szerint a legszörnyűbb ember a Földön.
Szia! Dóra vagyok. Klassz a pólód!
ITT VAGY
Nem ott vagyunk.
Mármint a Föld. Hanem inkább... itt.
Kijavítsam?
Tessék.
Érdekel... a csillagászat?
Hogyne. Kit nem?
Ez mi? Baj van?
Becsengettek. Elkésünk. Kösz.
Szia! Tessék, egy süti.
- Köszönöm. - Ez Randy Warren.
Vele se állj szóba, oké?
Miért?
Ezért.
Jól van, lássuk, ki olvasott tegnap este!
Ki az a Moby Dick...
és a története miért jelentős még ma is?
Hála az égnek! Végre valaki más.
Új vagy, igaz?
Hát, akkor köszönj!
Helló! Dóra vagyok, Diego unokatestvére.
Moby Dick egy bálna.
A regény azt szemlélteti, ahogy a nyugati író nosztalgikusan
kisajátítja a meghódított kultúrát,
ez magyarázza a mai amerikai irodalomban betöltött szerepét.
Honnan is érkeztél, Dóra?
A dzsungelből.
A szüleim egyetemi tanárok. Sokat olvasok.
Undorka!
Köszönöm, Dóra.
Úgy látom, az osztálynak új sztárja van.
Talán az imént nem voltam érthető.
De ha a királynőre támadsz,
vigyázz, ne hibázd el.
Egy sebesült állatnál nincs veszélyesebb.
Egy csomó minden veszélyesebb egy sebesült állatnál.
- Például egy sértetlen állat. - Elég! Hagyd... abba!
Figyelni foglak.
Sziasztok! Szép munka volt!
Megcsináltuk! Vége a sulinak!
Ha valahol dolgod van
Legyek ott a markodban Én vagyok a térkép
Mi volt a suliban, kicsikéim? Minden oké?
Remek volt! Tökéletes!
Az. Remek. Tökéletes.
- Oké. - Szia, édes! Hogy vagy?
Jól vagyunk, de figyelj!
- Oké. - A koordinátánk 1,832.
Nagyon jól haladunk.
Elnézést!
Beszorultam!
Nem tudom, hallod-e, de a koordinátánk 2,3674.
Hiányzol!
Kóstoltad? Hihetetlenül jó!
- Mi a neve? - Sajtos makaróni.
Köszönöm! Remek volt!
Ízletes!
Kérem, hagyjon üzenetet.
Mami, papa, megint én vagyok.
Hol vagytok?
Lécci, hívjatok fel.
A sípszó után hagyjon üzenetet.
Mami, papa, sziasztok.
Hívjatok, ha tudtok.
Pénteken a Természettudományi Múzeumba megyünk.
Hiányoztok, Csizi is hiányzik. Minden hiányzik.
Téli Bál, December 12 ÖLTÖZZ KEDVENC SZTÁRODNAK!
Te vagy a Nap. Értem.
Te meg a hidrogén.
A csillagok alkotóeleme.
Imádom ezt a számot! Nem táncolunk?
Bocs, Dóra, de nem nagyon tudok táncolni.
- Oké. - Viszont...
Viszont hét percig vissza tudom tartani a levegőt.
A szüleim sokszor egyedül hagytak a városi uszodában.
Ha fulladást színlelek, mindenki rám figyel.
Megmutassam?
Imádok táncolni.
Nagyon jól tudok táncolni.
A páva!
Fordulj már meg!
Nézzétek! A diszkós Undorka!
Az elefánt.
Nézzétek!
Úristen! Át kell mennie egy másik iskolába.
Gyere, kuzin!
Ezt te is ismered. Táncolj!
- A gorilla. - Táncolj, Diego!
Táncolj, Diego!
Diego, várj!
Én legalább megtáncoltattam és megnevettettem őket.
Téged cikiztek.
Rajtad és rajtam röhögtek.
Hetek óta ide jársz. Hogy nem veszed észre?
Észreveszem. Nem vagyok hülye.
De magamat kell adnom. Máshoz nem értek.
Akkor hagyd abba!
Csak egy napig ne legyél önmagad, hanem legyél normális!
Diego, olyan jóban voltunk. Mi változott?
Az, Dóra, hogy ez nem a dzsungel, ahol azt csinálsz, amit akarsz,
és egy majom a legjobb barátod.
Ez egy gimi.
Minden életre-halálra megy.
Úgy is nehéz volt, hogy nem kellett az osztály különcével törődnöm.
Dóra?
Oké.
Néha el kell bújnunk, igaz?
Azt hiszem... sose voltam magányos
egyedül a dzsungelben.
De most, hogy gyerekek vesznek körül,
folyton egyedül érzem magam.
Azt hiszem, Diego utál.
Nem.
A családhoz tartozol, drágám.
Nagyi.
Különc vagyok?
Csak annyira, mint bármelyikünk.
Nem mondtad, hogy "nem."
Egyél egy kis babot, oké?
Jó, itt a lista a kincskereséshez.
Tudjátok, mi a menet.
Négyes csoportokban készítsetek fotókat.
Ha kellek, a büfében leszek...
a döntéseimen fogok elmélkedni.
Lehetek veletek?
Nem kell egy negyedik?
Sziasztok! Leszünk együtt?
Lehetek veletek?
- Figyu! - Lehetek veletek?
Ez biztos csak vicc.
Naná, hogy ez van.
Valahogy fagyos köztetek a hangulat.
A diszkós Undorka tánc miatt?
- Örülök, hogy felhoztad... - Vicceltem. Teszek rá.
Oké. "Keressetek olyat, ami 1000 évnél idősebb.
A legrégebbi emlékért plusz két pont jár." Gyertek!
Úristen! Te meg mit parancsolgatsz?
- Hogyan? Parancsolgatok? Tényleg? - Ja.
Most mi jön? Követelőzöm? Vagy túl nehéz a természetem?
Ez mind kimaradt a nőgyűlölő előadásodból.
Mi az? Mondani akarsz valamit?
Annyira félek.
Mit szóltok az egyiptomi tárlathoz?
Az egyiptomi emlékek a legrégebbiek.
Srácok?
Talán én segíthetek.
Hallottam, hogy kincset kerestek.
Az egyiptomi posztereket nézegettétek.
- Mikor nyit? - A gond az, hogy két hét múlva.
Ma pakolnak ki a pincében.
Nézd...
Ha ennyire fontos, akkor talán lemehettek.
ENGEDÉLY NÉLKÜL BELÉPNI TILOS
Remélem, nem árul zsákbamacskát.
Én pedig remélem, hogy igen. Imádom a macskákat.
De ha zsákba dug egyet az ember, már nem olyan vicces.
A macskák nagyon gonoszak.
Származás szerint rendezték,
tehát az ókori Egyiptom ezen a folyosón lesz.
- Helló! - Jaj, ne! Lebukott!
Meg tudom magyarázni, miért vagyok itt.
- Jön valaki. - Jöjjön velem.
Bújjatok el!
- Hová? - Oda!
Nézd, ki ólálkodott itt!
Egy betolakodó.
Egy tolvaj.
Vagy talán felfedező.
- Helló, Dóra. - Helló, Dóra vagyok, és...
Pillanat, tudja a nevem?
Helló! Segítenie kell!
Szerintem mi nyerjük a kincskeresést.
Mi? Hé, ne!
Eresszenek el!
- Ne! - Várjatok.
- Ez meg mi? - Kincskeresés?
Ti meg mit kerestek itt?
Szép álmokat, Dóra! És ha felébredsz,
segíthetsz megkeresni a szüleidet, aztán pedig... Parapatát.
Mi folyik itt?
Hol vagyunk?
Azt hiszem... most raknak ki minket egy repülőből.
Nem repülőn vagyunk. Az nem lehet...
Úristen! Tényleg repülőn vagyunk!
Útlevél nélkül léptük át a határt. Szólnunk kell a konzulátusnak!
Dóra, mi történt?
Értem jöttek. A szüleimet keresik! És Parapatát!
Ez komoly?
Kincsvadászok?
Miért kínait tanultam? Miről beszéltek?
El kell tűnnünk innen.
Nézzétek, Dóra kést hozott az osztálykirándulásra.
Három zsoldost látok. Fegyverük van.
Ott a negyedik.
Azt hiszem, meglátott.
Értünk jön.
Oké, én nem vagyok itt. Csak egy kép vagyok.
Dóra! Tényleg te vagy az!
- Ki maga? - A szüleid barátja vagyok.
Megmentelek, Dóra!
Gyertek velem, ha élni akartok...
Hová tűnt?
Vajon... meghalt?
Semmi bajom! Segítenetek kell.
De menekülnünk kell. Most!
Főnök!
Elkapni őket!
A szüleim nem engedtek el a dzsungelbe.
Mit keresünk itt?
Hol a múzeum? Miért?
Hogy jutunk ki innen?
Nem tudom.
Csak azt terveztem el, hogy szabadítalak ki a ládából.
Swiper készen áll!
Szerezd meg a térképet bármi áron.
Swiper ellopja. Igenis.
Miféle mentőakció ez?
Az egyetlen létező.
Várjon! Majd én!
- Hali! - Mi a...
Hé, a róka elcsórta a térképemet!
Hol van?
Nem értitek? A róka ellopta a térképemet! Segítsetek!
Megvagy! Hát itt vagy, kis barátom.
Ne lopkodj, te... te... lopós!
Csúcs ez a csaj!
Ó, banyek!
Apám! Beszorultam fejjel lefelé.
Swiper, ne...
- Szép volt, Swiper. - Tudom, haver.
Elkapni!
Dóra!
- Most mihez kezdünk? - Gyertek!
- Hová tűnt a megmentőnk? - Elfutott.
- Szálljatok be! - Nyissátok ki!
- Beszállás! - Nem viccelek!
Viper, hozd a kocsit! Nehogy meglépjenek!
Kapaszkodjatok!
Bocsi!
Követnek minket?
Hová tűntek?
A közelben nincs más út. Tartsátok nyitva a szemeteket!
Már nem.
Jól vagytok?
- Nem igazán. - "Nem igazán"?
Ez az évszázad enyhe kifejezése.
Rossz arcok raboltak el és üldöztek.
Meg egy maszkos róka. Ugye, ti is láttátok?
Miért kell titkolnia a kilétét?
Ki ismerne fel egy bizonyos rókát?
Honnan tudja a nevemet?
Utoljára kisbaba korodban láttalak.
A nevem Alejandro Gutierrez.
A limai San Marcos Egyetem ősi nyelveinek professzora vagyok.
Folyamatos kapcsolatban álltam a szüleiddel, amíg itt voltak.
Aztán két hete elmaradtak a hívások.
És azóta... silencio.
- Azt jelenti, hogy csend. - Igen, ezt értettem.
Az én hívásaimat se fogadják már hetek óta.
Apád egy hete ezt küldte, hátha tudok segíteni.
A papa naplója!
Eljöttem, hogy lássam, jól vannak-e.
Idáig követtem őket.
Figyeltem, hátha jelet adnak magukról.
Aztán megláttam, ahogy kidugod a fejed a ládából,
és azt mondtam: "Dóra!"
Dóra, az... elrabolt kamasz!
De hogy ismert fel?
Hát, kábé ugyanúgy nézel ki.
De... sajnos nem tudom, hol találjuk a szüleidet.
Nyugi, a dzsungelben tudom követni a nyomaikat.
Gyerünk!
Egy pillanat!
Vagy szólhatnánk a rendőrségnek,
hogy a kommandósok mentsenek ki minket.
Igen, ez is egész tuti megoldásnak tűnik.
Hát persze!
Halló! Rendőrség? Megmentenének minket?
Az Eső és az Erdő sarkán vagyunk.
Oké, értem. Én csak haza akarok menni.
Itt fogunk meghalni.
Nézzetek körül!
Az emberek ilyen helyeken szoktak meghalni.
Az emberek igazából mindenféle helyen meg szoktak halni.
- Hát, ez elég nagy gáz. - Srácok.
Úgy juthatunk haza, ha megtaláljuk Dóra szüleit.
Ők tudják, mit kell tenni.
Dóra az unokatesóm, nem engedhetem el...
egy fura és zaklatott idegennel.
Köszönöm, Diego.
Keressük meg Dóra szüleit.
Nézzétek! Ott van bent a kocsijuk!
Ez az. A családi jel.
Innen indultak útnak.
Ott vagyunk?
Hol vannak a szüleid? Nem látom őket.
Autóval nem mehetünk tovább.
- Túl sűrű a dzsungel. - Akkor hogyan...
Gyalog kell behatolnunk.
Szerencsére erre a lehetőségre is felkészültem.
Jó, talán egy kicsit túl sokat pakoltam.
Parancsoljatok.
Ez valódi rémálom.
Én nem megyek előre.
Te menj előre, Dóra. Úgy helyes.
Nincs miért aggódnotok.
A dzsungel teljesen biztonságos.
Csak ne nyúljatok semmihez. Ne vegyetek túl nagy levegőt.
A szüleid biztos erre mentek?
Oké, ezek mik?
Figyelmeztető jelzések.
Totemek.
A legenda szerint egy ősi halálos milícia
odaadóan védte Parapatát az idegenektől.
Senki nem látta a Los Guardianes Perdidost...
az Elveszett Őrzőket már évszázadok óta.
Ez meg mi volt?
Kecsua.
Ősi inka nyelv. Lenyűgöző.
Mit jelent?
"Aki Parapatát keresi...
biztosan odavész."
Oké, most már jöhetnek értem a szüleim.
Nincs miért aggódnod.
Higgy nekem!
Nem kell túlreagálni a dolgot.
Szedjétek le!
Ezzel szemléltettem, milyen veszélyes, ha túlreagáljátok a dolgot.
- Jól vagy? - Persze. Semmi bajom.
Hé, találtam egy olyan piros kört.
A szüleim jelzése.
- Biztos közeledünk. - Köszönöm!
Hazamegyünk.
Ez a szüleim tábora.
Vagyis volt. Ez az ő holmijuk.
Valaki figyel minket.
Érzem.
Öld meg! Gyorsan!
Csizi!
Jaj, Csizi, úgy örülök, hogy látlak!
Ismeri a majmot?
Naná, hogy ismeri a majmot.
Hála az égnek.
Látta őket.
Bocs, ez Csizi. Csizi, ők a barátaim.
Azért jöttek, hogy segítsenek.
Nem. Azért jöttünk, hogy megmentsenek minket.
Csak hogy tudd, nem vagyunk barátok.
Gyorsan csinálták.
- Látja, hogy siettek? - Igen.
Én akkor is jobban tudom követni őket, mint bármelyik zsoldos.
Csak előbb kell megtalálnunk őket.
Megállhatnánk egy kicsit? Van egy kis dolgom.
- Mi az? - Valami.
Miféle valami?
Én tudom.
- Kakilni kell. - Nem. Dehogy.
Még szép, hogy kakilni kell. Már 48 órája nem kakiltam.
Izzadok, és minden lépés gyötrelem.
Ne nézzetek, és fogjátok be a fületeket!
Ezt mondhattad volna azelőtt, hogy 47-szer mondtad, hogy "kaki".
Nem kell félni.
Van egy ötletem.
- Énekeljünk róla egy dalt. - Inkább ne.
Az van, hogy elmúlt.
Menjünk vissza a többiekhez, és akkor...
Ez komoly? Az is a hátizsákodban volt?
Kakilapát.
Áss gödröt a kakinak
Áss, áss, áss
Fogd meg az ásót Nem nagy ügy
Mély gödröt áss Ahol kígyó nem függ
Azért mondom csak Hogy ne legyen vita tárgya
Mert ne feledd Hogy természetes trágya
Hiszek benned, Sammy. Meg tudod csinálni.
Egészségügyi szempontból pedig kénytelen vagy.
Oké, szia! Gyere, Csizi.
Megoldja.
Nincs mitől félni.
Ez nem jó. Egyáltalán nem jó.
Nyomás!
Igazi nyilak röpködnek felénk!
Áss gödröt a kakinak
Áss, áss, áss
- Futás! - Ne nézzetek ide!
- Nincs idő! - Nem láttuk!
- Mentsd a bőröd! - Mennünk kell!
- Mi történik? - Az átok.
Az átok miatt odaveszünk. Tisztára odaveszünk mindenhova!
Arra! Utánam!
Erre!
Eltaláltak! El fogok vérezni!
Folyik belőlem az élet!
Nem, csak az üdítős dobozból.
Azt hiszem, biztonságban vagyunk. Egyelőre.
Nem vagyunk biztonságban!
Haza akarok menni!
Szűzanyám, segíts!
Jól vagyok. Semmi bajom.
Srácok...
Nem vagyok benne biztos...
mert szinte egészen biztos, hogy... súlyos agysérülést szenvedtem,
de azt hiszem...
az imént a Los Guardianes Perdidosszal futottunk össze.
Az Elveszett Őrzőkkel.
Azt mondta, hogy az csupán legenda.
A totemeken ugyanezeket az inka Nap-jelképeket láttuk.
Szóval ezek frankó nyilak?
Amivel embereket ölnek?
A jelzések eredetinek tűnnek.
Hé, jól vagy?
"Jól"?
Jól?
Nem vagyok jól.
Haza akarok menni.
Egy jéghideg szobában a telómat akarom bámulni,
és jegeskávét akarok iszogatni.
Tudom, hogy sekélyesen hangzik, de ezt akarom.
Mellesleg a kakinóta hazudik.
Igen, tökre veszélyes volt, ahogy nyilak záporoztak rám.
Utálom ezt a helyet!
Még csak el se húzhatok, mert felfalna a dzsungel!
Talán egy dal segít.
Nem baj, ha kiborulsz
Tényleg nem baj...
Nem kell több dal!
Oké.
Te is ordibálni fogsz velem?
Nem.
Azért jöttem, hogy nyugiban legyek.
Ijesztő, hogy másokért felelek.
Egyedül könnyebb.
Biztos?
Figyi, tudom, hogy Sammy néha púp az ember hátán, de...
szerintem nem olyan gáz.
Odavagy érte.
Mi? Nem!
Nem. Ezt biztosan nem mondtam.
Az életveszélyes helyzetek
számos fajnál felgyorsítják a párosodási folyamatot.
Na ne! Vegyél vissza!
És kérlek, többé ne mondd azt, hogy "párosodás".
Soha többé.
Húzzunk el innen.
Egyáltalán jó irányba megyünk?
Mi az?
Rókanyomok.
Felderítettem a környéket.
Északra van egy friss ösvény, keletre pár rom.
- Láttál még jeleket? - Nem.
- Jó, akkor észak felé megyünk. - Arra mentek.
Sziasztok!
Ez meg mi volt?
Mi az? Már félsz a majmoktól?
A testsúlyuk háromszorosát is elbírják.
Szóval igen? Viper fél a majmoktól.
Csak egy érdekesség a majmokról.
Semmi egyéb.
Hol vannak a többiek?
Tutira meghaltak. Csak ketten maradtunk.
Persze... családot kell alapítanunk.
Nem alapítunk családot.
Várjunk néhány napot.
Helló! Ti meg hol voltatok?
- Sziasztok. - Nagyon sajnálom, Dóra.
Semmi gond, Sammy.
Láttuk a zsoldosokat.
Előttünk járnak.
Biztos távolból kell követnünk őket.
Nem követjük őket. A szüleim nem arra mentek.
Apám szerint Parapatába egy operaházon át vezet az út.
Európaiak építették sok éve
a kaucsukláz idején.
Mára csak rom.
Erre mentek.
Ez lesz az.
Vagyis volt.
Nem úgy néz ki, mintha mostanában bárki fellépett volna itt.
Aha.
Talán európaiak építették, de...
a dzsungel visszafoglalta.
A lábam!
Miért olyan a föld, mint a csokipuding?
Elnézést!
Várjatok!
Sok babot és chimichangát ettem.
Chili con carnét is ettem.
Meg sok pozolét.
Várjunk! Észrevettétek, hogy egyre nőnek a falak?
Futóhomok!
Ez komoly?
Tényleg létezik futóhomok?
Azt hittem, csak olyan videojátékokban van, mint a Pitfall.
Klasszikus darab.
Hogy jutunk ki ebből az izéből?
Oké, az első számú szabály: ne essetek pánikba.
Akkor csak mélyebbre süllyedtek.
Feküdjetek hanyatt.
Így egyenletesen eloszlik a súlyotok.
Oké. Jól van.
Nem. Én ezt nem csinálom.
Nem, ez kicsit se kóser.
Most mozgassátok óvatosan a lábatokat,
hogy a víz bejusson a homokszemek közé.
Ha a lábatok kiszabadult,
simán ússzatok ki.
Ne szórakozz! Itt fogunk meghalni!
Nézzétek! Működik!
Gyere!
Kösz.
Segítség!
Alejandro, ne mozogjon! Maradjon...
Miért hallgattatok el?
Baj van, ugye?
Jaj, ne! Hess!
Ne! Csak az arcomra ne!
Még egy hím. Küzdeni fognak.
Szerintem nem küzdenek.
Ja, az egy nőstény.
Nem küzdenek. Párosodnak.
- Szedjétek le! - Gyorsan, hozzatok egy ágat!
- Elsüllyedek! - Ne, várjon!
Gyertek vissza!
Egy csomó fa van a dzsungelben, és nem találok ágat!
Jaj, ne!
Alejandro!
Látok egy lábat! Egy emberi lábat!
Ide!
Oké, srácok! Egy, kettő, három!
- Életben vagyok? - Igen.
- Életben vagyok! - Igen!
Életben vagyok...
Azt hittem, meg fogok halni.
Olyan béna, ha egy felnőtt sír.
Nem tudom, hová nézzek.
Hülye voltam!
Aztán a skorpiók...
a fejemen párosodtak.
Annyira sajnálom!
Hazugság az életem.
Csaló vagyok.
- Nem! - De igen!
Néha mindenki ezt hiszi magáról, Alejandro.
Rossz ember vagyok.
- Nem. - De.
Rossz ember vagyok.
Maga nem rossz. Legbelül senki sem az.
- Köszönöm, Dóra. - Jöjjön.
Hol vagyunk?
Valaki lakik itt.
És az a valaki jön.
Nem látta a szüleimet.
És nem úgy tűnik, mint aki segíteni akar megkeresni őket.
Talán tudja az utat Parapatába.
Parapata!
Ez felkeltette a figyelmét.
Ezek mi vagyunk?
Ez rosszul nézett ki, ugye?
- Szerintetek is? - Igen, egy kicsit.
Mi az? Mit mondott?
Azt, hogy aki Parapatát keresi, azon átok ül.
Hát ez remek.
De azt is mondta, hogy le tud küldeni titeket a folyón.
Haza tud titeket juttatni.
Mindannyiótokat.
Ez az! Megmenekültem!
Én... úgy értem,
nyilván csak akkor, ha megvagy nélkülünk.
Miattad keveredtem zűrbe, de ki is juttatsz belőle,
szóval kvittek vagyunk.
Veled megyek. Nem hagyhatom, hogy egyedül menj.
Plusz az unokatesóm vagy. Vannak erre szabályok.
Itt válunk szét.
Jaj, nekem...
Én... remélem, nem halsz meg, vagy ilyesmi.
Viszont.
Minket bámul?
- Igen. - Oké, ideje indulni.
Diego, Dóra, menjünk.
Azt mondja, maradjunk az úton.
Gyerünk! Sziasztok.
Sok szerencsét, Dóra.
Miért akar ilyen hamar szabadulni tőlünk?
Randy, várj! Állj!
Jaj, ne!
Nem! Gyere! Figyelmeztetnünk kell őket!
Ilyet nem lát mindennap az ember.
Biztos vagy benne?
Hát, a vénasszony azt mondta, erre kell menni.
Ne nyúljatok semmihez.
Ez az!
Megcsináltuk!
Az arcomba köpött!
Ez egy spóramező!
- Ne lélegezzétek be! - Tűnjünk innen!
Oké. Semmi baj.
Ha mérges spórák lennének, már nem élnénk.
Gyere, Diego...
Mi az?
- Mi az? - Jaj nekem.
Mi történt?
- Furán nézel ki. - Furán néz ki.
- Nem, te nézel ki furán. - Nem. Maga.
- Te! - Maga! Ő!
Nekem már nem kell ruha!
Biztos elmúlik. Semmi baj.
Semmi baj? Viccelsz?
Irtó klassz!
Szia, Dóra!
Szia, Térkép! Azt hittem, elveszítettelek.
Sosem veszíthetsz el. Mindig veled vagyok.
Szia, Dóra!
Hátizsák!
Cipzár a számon!
Szia, Dóra.
Nem ismerlek, kis kavics.
De örülök a találkozásnak.
Mindenki itt van.
Nézzétek! A papa naplója!
Várj!
Jól vagy, Dóra?
Nem megy. Nem állok készen.
Fogd meg a kezem. Próbáljuk meg együtt.
Sammy! Randy!
Fogunk, Dóra!
Kösz, srácok!
Mit tegyünk?
Énekeljünk neki!
Szereti a dalokat.
Éld túl, Dóra Ne halj meg
Olyan, mintha tőled jönne Ez a szöveg
- Nem nagyon megy. - Használt!
Magához tér.
Helló!
- Randy? - Hála az égnek.
Csizi!
Sammy!
- Helló! - Visszajöttetek.
- Szép a hangod. - Hát...
néha az éneklés a legjobb.
De csak ritkán.
És ne szólj róla senkinek.
Nem lesz semmi baj.
Tudod, Dóra, én...
Nem felejtettem el a dzsungelt.
Te pedig...
a legjobb barátom voltál...
és az első barátom.
Örülök, hogy itt vagyok veled, Dóra.
Vagyis ez...
ez az új kalandunk, kuzin.
Az új kalandunk, kuzin.
Olyan fura álmom volt.
Parapata bejárata valahol itt lesz ezekben a hegyekben.
Remek. Most először
jók a megérzéseim azzal kapcsolatban...
Nem mondtam semmit.
Ez idelent rejtőzött?
Nagyszerű. Egy lyukban ragadtunk.
Hű.
Csillagok.
Csillagtérkép.
Ez a mi szerencsénk.
De a csillagok rossz helyen vannak.
Király.
Dzsungelrejtvény.
Szerintem nem dzsungelrejtvény.
Főleg azért, mert dzsungelrejtvény nem létezik.
Figyeljen, én sok filmet láttam a dzsungelről.
Ha meg akarjuk fejteni, a helyükre kell tenni a csillagokat.
Akkor majd a kerek kövek elfordulnak, és előtűnik a kincs.
Király lesz!
Csak rá kell jönnöm, hogy mozdítsuk el az első darabot.
Biztos jó ötlet piszkálni?
Mi az?
Nem hangzik valami jól.
Egy pillanat!
A csillagok jó helyen vannak.
Ez a déli félteke.
Csak rossz irányból néztem.
Ugye akkor is dzsungelrejtvény?
Szerintem nem dzsungelrejtvény.
- Hanem egy puqio. - Mi a szösz az a puqio?
Egy ősi, földalatti vízvezeték.
Az inka mérnökök építették a legfejlettebb öntözőrendszereket.
A víz fentről jön a gravitációval.
Ne húzogasd a karokat, Randy!
A kikapcsológombot keresem.
Oké, ha ez vízvezeték,
akkor valahogy ki kell nyitni a zsilipkaput.
Honnan tudsz ennyit a vízvezetékekről?
Tavaly tanultuk töriórán.
Ott voltál. Azon a héten sokszor volt rajtad piros és pink.
Sokat nézlek, oké?
Meg kell keresnünk a zsilipkaput! Hol a zsilipkapu?
Kérlek, ne mondogasd, hogy "zsilipkapu!"
Biztos ez a szerkezet kezeli a zsilipkaput.
Ez a neve, jó? Most van fontosabb dolgunk!
Segítsetek! Mindenki kelleni fog.
Egy, kettő, három!
Ez az utolsó esélyünk. Most vagy soha!
Ki tudja hét percig visszatartani a lélegzetét?
A sok víztől nem látni,
de gondolom, egyikőtök se jelentkezett.
Ezt én csinálom.
Szűzanyám, segíts!
Dóra!
- Dóra! - Mi?
- Drágám! - Dóra!
Mami!
- Kicsikém! - Édesem!
Helló!
Randy megcsinálta! Életben vagyunk!
Bácsikám, nénikém!
Oké, valaki lesz szíves elmondani, mi folyik itt?
Elraboltak minket a zsoldosok, akik Parapatát keresték.
Csúcs dolgot csináltam! Szuperhős vagyok!
Üdv, Dóra szülei!
Oké, édesem. Kik ezek?
Dóra barátai vagyunk. A suliból.
Jól van.
Osztálykiránduláson vagyunk.
És hol vannak a zsoldosok?
Alejandro mentett meg minket. Itt van velünk.
- Ki? - A régi barátotok.
Alejandro az egyetemről. Elküldted neki a naplódat.
A naplómat napokkal az expedíció előtt ellopták.
Bravó csapat...
itt Alfa vezér.
Ugye, nem ismeritek?
A kutyafáját!
- Megvannak. - Édesem, gyere ide.
- Gyerekek, hátra. - Delta találkahely.
Tudjátok, hol vagyok.
Hazudott nekem.
Nem.
- Nem. Túljártam az eszeden... - Az ugyanaz.
...ahogy az eddigi összes ellenfél eszén túljártam.
Ki hitte volna, hogy a legnagyobb eredményem,
jövedelmező kincsvadász karrierem utolsó dobása az lesz,
hogy egy szocializálatlan dzsungelbébi szívózik velem...
- Hékás! - ...plusz három gimnazista lúzer.
Mindegy. Őket nem ismerem.
Most pedig, ha kérhetem...
vezessenek el Parapatába.
Nem lehet bemenni. Áthatolhatatlan.
- "Áthatolhatatlan!" - Tehát nem lehet bemenni.
- Tudom! - Oké.
Pofa be!
Nem akarja, hogy baja essen...
igaz?
- Persze, hogy nem. - Jól van.
Jól van.
Tehát mindenki jól viselkedik,
én megkapom az aranyamat,
és maguk biztonságban hazaindulnak.
Ez egy okos család, igaz?
Akkor döntsenek okosan.
Indulás! Gyerünk!
Sajnálom. Az egész az én hibám.
Ha azt tesszük, amit mond, nem lesz baj.
Annyira sajnálom!
- Mi sajnáljuk. - Sajnáljuk.
- Úgy szeretünk! - A mi hibánk.
Nem fognák be ott hátul?
Három napon át a bugyuta optimizmusodat kellett hallgatnom.
Megingathatatlan kedvességed egy nyomorult rémálom!
Szóval kuss legyen! Pofa be!
- Annyira sajnálom. - Pofa be!
Nem beszél!
Főleg nem énekel!
Miért álltak meg?
Ez az, ugye?
Nem. Ez...
- Hé, várjon! - Ne! Kérem, várjon...
Hű.
Parapata.
Létezik.
Éjszakára letáborozunk ott a kapuknál.
Gyerünk!
Nyomás!
Ne, Csizi! Hagyd abba! Ne!
A papa engedelmeskedni akar nekik.
Mi folyik ott?
- Gyerekek! - Futás!
Hű, tényleg ez a leghalálosabb fegyver.
Viper! Mi folyik ott hátul?
Tedd le.
Mi történt?
Vipert megjojózták.
- Már megint? - Már megint.
A professzorokat vidd a kapuhoz.
Napokig voltam a kölykökkel.
Tudom, mit fognak lépni.
Diego! Sammy!
Randy! Hol vagytok?
Csizi!
Ezt nem kellett volna!
És akkor mi van, ha a pasas egy álnok kincsvadász zsoldos?
A szüleim elviszik a kincshez, aztán elenged minket.
Meg fogja ölni őket, igaz?
Mindannyiunkat megöl.
Jaj, ne.
Nem tudom megmenteni őket.
Egyedül nem.
Csak egy gyerek vagyok.
Nem vagy gyerek.
De felnőtt se vagy, Dóra.
Kamasz vagy.
Ilyenkor minden összezavarodik.
Viszont igazad van... Egyedül nem fog menni.
A jó hír az, hogy már vannak barátaid.
És közösen bármit megtehettek.
Csizi, te tudsz beszélni?
Csizi!
Hé, Csizi! Rajta!
- Hallottátok? - Egy majommal beszélgetsz?
Nem. Csizi beszélt hozzám.
Beüthette a fejét.
Gyertek! Meg kell mentenünk a szüleimet.
Hogyan? Jojóval felfegyverzett kamaszok vagyunk.
Alejandrónak csak az arany kell.
És ha bejutunk Parapatába, a szüleimet kicserélhetjük az aranyért.
De hogy jutunk be Parapatába?
Majd kitaláljuk. Együtt.
Ma este.
Őrzöm a kaput Én őrzöm a kaput
Swiper őrzi a kaput
Őrzöm a kaput Én őrzöm a kaput
Abbahagynád az éneklést? Olyan amatőr!
Hogy jutunk át rajta?
Őrzöm a kaput Én őrzöm a kaput
Mi az ott?
Csak egy kis béka.
Ó, a fenébe...
Szép volt, rettenetes nyílméregbéka!
Biztos kívülről is ki lehet nyitni valahogy a kaput.
Hé, ezt nézzétek.
Mindegyikhez van egy kar.
Tévedtem a dzsungelrejtvényt illetően.
Nem létezik dzsungelrejtvény.
Várj, ne csináld! Nézd! Csapdák.
Lehet bennük nyíl, méreg.
Úgy látom, mindenhol csapdák vannak.
Elég komoly a védelmi rendszer.
Honnan tudjuk, melyik kart kell meghúzni? Számos kombináció létezik.
Mi a...
Srácok. Nézzetek le.
- Csillagképeknek nézem. - Csillagképeknek nézem.
Ez a mi szerencsénk. Már megint.
Ez a Yawar Mayu, az inka csillagos ég.
Nézzétek! Pár kő tovább világít.
Ez anka, a sas.
Nézzétek!
Az pedig atuq, a róka.
Az... ott.
Olyan, mint egy kígyó.
Van több is?
Az otorongo, a jaguár.
Ez lesz a negyedik kar.
Oké, de... melyiket húzzuk meg elsőként?
Talán mindet egyszerre kell.
Hát, ez egyáltalán nem biztos.
Ha meghalunk, legalább együtt halunk meg.
Háromra meghúzzuk.
Mehet?
Egy...
kettő...
három.
Jó. Már biztos. A filmek hazudnak.
Ez egy dzsungelrejtvény.
Egy valódi... francos... dzsungelrejtvény.
Annyira király! Bocs, filmek, amiért nem hittem nektek!
Még sose láttam ilyet.
Egy életre szóló felfedezés!
Ez biztos a templom.
Az arany, ugye?
Tutira itt rejtették el az aranyat.
Az inkák összes kincse itt lesz.
De ne feledjétek...
felfedezők vagyunk, nem kincsvadászok.
Mi nem vagyunk kincsvadászok, de Alejandro az.
Úgyhogy siessünk.
Gyerünk. Nem szoktam utolsó lenni.
Üres.
Nem értem.
Nem látok egy ajtót se.
Kell lennie másnak is.
Nem látom a kincset.
Biztos elvitték a spanyol konkvisztádorok.
- Vagy a britek. - Vagy a franciák.
Vagy az amerikaiak és a gyümölcsimportőrök.
Ezt a tálat találtam. Lehet, hogy kincs.
Egy naptál.
Ilyenekkel kell visszaverni a napsugarat.
Tehát akkor...
Nézzétek! Ott egy nyílás, ahol be tud sütni a nap.
Ez a zseblámpa lesz a nap.
Tessék, Csizi!
Most mi lesz?
A tálat a megfelelő helyre kell irányítani.
- Szerették a geometriát. - Szimmetrikusan összeillenek.
- Az aranymetszés, 51 fok! - Az aranymetszés, 51 fok!
Oké, Randy! A táladat Diegóéhoz képest 51 fokban állítsd be.
Jól van.
Oké, Diego... ide.
Igen.
Jó.
Most elforgatom 51 fokkal, és meglátjuk, hová esik.
Egy ajtó! Nyílik egy ajtó, srácok!
Tartsátok, amíg teljesen ki nem nyílik.
Mi ez? Valamiféle ősi inka csoportos ölelés?
Leejtettem. Bocsi!
Srácok...
szerintem nézzetek fel.
A dzsungelrejtvény ellenünk fordul!
- Bezárul az ajtó! - Fussatok!
Gyere, Csizi!
Dóra! Próbáljátok kifeszíteni!
Nem elég!
Csizi!
Köszönöm!
Csizi! Szép volt, haver!
Hű! Nem semmi folyosó.
Mintha végtelen lenne.
- És a végén... - Ott egy hatalmas aranymajom?
Megcsináltuk! Megtaláltuk a kincset!
Várjatok, ez a sok koponya olyan...
mint egy figyelmeztetés.
Jaj, ne már!
Lándzsák!
Oké, tudom, mit kell tennünk.
A folyosó végén egyszerre kell ugranunk.
- Túl messze van! - Mi? Nem fog sikerülni!
De. Ez csak illúzió. Bízzatok bennem!
Semmi baj, Sammy. Engedd el. Nyugodtan.
Oké.
Három, kettő, egy. Rajta!
Most! Ugorjatok!
Kényszerített perspektíva volt.
A tolvajok és a betolakodók megtévesztésére.
Szép volt, Diego.
Az ősi inka csoportos ölelés király.
A majom onnan sokkal klasszabbnak tűnt.
Nekem így is elég klassznak tűnik.
- Az smaragd? - Nagyobb egy kosárlabdánál!
Szerintem megtaláltuk a kincset.
Nem.
Ez az utolsó rejtvény.
Nézzétek.
Ez egy quipu.
Az inkák írott nyelve.
"Áldozd fel az isteneknek...
amit a legnagyobb becsben tartasz."
Az inkák mit tartottak a legnagyobb becsben?
Ez könnyű!
Ugyanazt, amit én.
Az aranyat.
A manóba!
Kösz, hogy elvégeztétek helyettem a durva dolgokat.
Már megint csak Miss Okoskát kellett követnem,
és egyenesen elvezetett az aranyhoz.
Arany!
Rengeteg arany!
A rejtvény megfejtése egyértelmű.
Az inkák az isteneiknek építettek belőle emlékműveket.
Az inkák az arannyal jutottak a legközelebb ahhoz,
hogy megérintsék a Napot.
Sikerült!
Legyőztelek titeket! Én győztem!
Az enyém lesz a kincs!
Félreismert, Alejandro.
Nem vagyok okoska.
De mostanra kiismertem.
Tudtam, hogy követni fog minket.
És tudtam, hogy ránk hagyja a veszélyes részeket.
Tudtam, hogy az utolsó inka-próba
súlyos következményekkel jár arra nézve, aki elbukja.
Ezért vagyunk mi...
itt, maga meg...
Hát, pont ott áll.
Még élek.
Powell! Viper!
Segítség! Gyertek ide! Most!
A zsoldosaim úton vannak.
Ennek még nincs vége.
- Dóra! - Édesem!
Mami! Papa! Úgy sajnálom.
Semmi baj. Hát nem menő?
Nézd! Egy igazi számszeríj!
Édesem. Igen, egy igazi számszeríj.
Parapata Elveszett Őrzői.
Ez nevetséges!
Az Elveszett Őrzők nem léteznek. Én találtam ki.
De, nagyon is léteznek, öcsém.
Figyelmeztettünk titeket.
De ti mégsem tágítottatok!
Szerintem most fogunk odaveszni.
Elfogni a tolvajokat!
Ne! Kérem!
Mi nem vagyunk vele.
Nem vagyunk kincsvadászok.
Felfedezők vagyunk.
Azért jöttünk, hogy tanuljunk.
Mutasd meg a helyes utat...
...Felfedező.
- Légy erős, édesem, jó? - Jól válassz!
Jó.
Megcsinálta!
Bölcs döntés.
- Köszönjük. - Köszönjük.
Édesem!
Egyáltalán nem ilyennek...
Képzeltem.
Lélegzetelállító.
Majom.
Egy hatalmas aranymajom.
Búcsúzzatok el a kis havertól!
Mi történik?
- Swiper! - Viszlát, lúzerek!
Feldühítette az isteneket.
Kifelé, mindenki!
- Mi lesz az arannyal? - Nem számít!
Várjatok! Velem mi lesz?
Nem hagyhattok itt!
Dóra! Randy! Segítsetek!
Egy csapat vagyunk! Srácok!
Dóra, gyere már!
Tudtam, hogy a víz a válasz!
Megpróbálhatom újra?
Csak vicceltem az arannyal! Persze, hogy nem az!
A víz értékes!
Édesem, menjünk!
Már sose találjátok meg!
Mennünk kell! Imádom Parapatát, de nem akarok örökre itt ragadni.
- Csizi! - Szállj le rólam, majom!
Ó, a fenébe. Micsoda szégyen!
Ennyi.
- Dóra, ne! - Dóra, várj!
Mit csinálsz?
Hű.
Dóra! Megcsináltad!
Ne rakjunk ki egy táblát, hogy: "Válaszd a vizet"?
Ne? Oké.
Dóra...
Te vagy a legnagyszerűbb felfedező, Dóra.
A világon a legnagyszerűbb.
Szeretlek.
Én is titeket.
Te!
Tudom, az út elején nem igazán voltunk barátok, de én...
Én is bírlak téged.
- Dóra megint bámul, igaz? - Aha.
Oké.
Anya! Apa!
Izgalmas hírünk van.
Pár hét múlva visszamegyünk a dzsungelbe.
Pár hónapra elvonulunk, csak mi leszünk szemben az elemekkel.
Én és anyukád.
És te.
Nagy dologra készülünk, Dóra.
Akartam mondani.
Valaki meghúzta a kart. Nem tudom, ki...
- Te! - Tudod, ki volt.
Azt hiszem...
Azt hiszem, vissza akarok menni a városba.
A dzsungelt elég jól ismerem.
Jól van.
De a gimi...
Több idő kell, hogy tanulmányozzam azt a kultúrát.
És a bennszülötteket.
- Jó. Igen. Hogyne. - Igen.
- Jó lesz. - Szeretlek titeket.
- Mi is téged. - Szeretünk.
Úristen, ez meg mi?
- Már saját élete van. - Annyira örülök neki!
Olyan boldog vagyok!
Minden rendben lesz, drágám.
Semmi nem lesz rendben!
De úgy örülök!
Nézzétek! Osztódtak az Undorkák!
Ó, hurrá, sikerült
Megtaláltuk az aranyat Parapatában
Ó, hurrá, sikerült
Messze Dél-Amerikában
Ó, hurrá, sikerült
Az őserdő se győzött le minket
Ó, hurrá, sikerült
Kiütést kaptam És nagyon viszket
Kincsre leltünk Így nagy a vidámság
Barátaim, sikerült
Ilyen a barátság
Ó, hurrá, sikerült
Néha elkapott minket a félsz
Ó, hurrá, sikerült
Mindjárt rám jön a hasmenés
Ó, hurrá, sikerült
Alejandrót sikerült megfékezni
Ó, hurrá, sikerült
Mindenki látott nagydolgozni
Kincsre leltünk Így nagy a vidámság
Barátaim, sikerült
Ilyen a barátság
Gyerünk!
Ó, hurrá, sikerült
Elvinnétek innen, kérlek?
Ó, hurrá, sikerült
Itt töltesz még ezer évet!
Ó, hurrá, sikerült
Néha elkapott minket a félsz
Ó, hurrá, sikerült
- Swiper, ne lopkodj! - Swiper, ne lopkodj!
Ó, a fenébe!
Kincsre leltünk Így nagy a vidámság
Barátaim, sikerült
Ilyen a barátság
Kincsre leltünk Így nagy a vidámság
A jóbarátok megint megcsinálták
Kincsre leltünk Így nagy a vidámság
Barátaim, sikerült
Ilyen a barátság
A feliratot fordította: Basch Erzsébet